NF (ռեփեր)

Նաթան Ջոն Ֆեյերշթեյն (, ), ավելի հայտնի իր NF բեմական անունով (ոճավորված որպես NF), ամերիկացի ռեփեր, երգիչ և երգերի հեղինակ։ Նա 2014 թվականին թողարկել է իր NF մինի ալբոմը Capitol CMG լեյբլի տակ, որը նրա համար բեկումնային է դարձել Billboard -ի չարտերում։ Նա թողարկել է երեք ստուդիական ալբոմ. Mansion-ը 2015 թվականին, 2016 թվականին Therapy -ն և 2017 թվականին Perception-ը, որն իր դեբյուտն է ունեցել Billboard 200 №1 չարտում։ Perception ալբոմի «Let You Down» սինգլը համաշխարհային ճանաչում է բերել նրան՝ հայտնվելով միջազգային չարտերում և երեք անգամ արժանացել պլատինե կոչման։

Վաղ կյանք 
NF-ը ծնվել է Գլեդվին քաղաքում՝ Միչիգան նահանգում 1991 թվականի մարտի 30-ին։ Նրա ծնողները բաժանվել են, իսկ Նաթանին դաստիարակել է մայրը այնքան ժամանակ, մինչև որ հայրը Նաթանին տարել է իր մոտ, որովհետև Նաթանը և նրա քույրերը նախկին կնոջ բոյֆրենդի կողմից ենթարկվում էին ֆիզիկական բռնության։ Նրա մայրը մահացել է 2009թ. թմրանյութի գերդոզավորումից, և այդ առիթով NF-ը նրան նվիրել է իր «How Could You Leave Us» երգը։ Նա 2009 թվականին ավարտել է Գլեդվինի միջնակարգ դպրոցը և խաղացել է բասկետբոլի ակումբում։ NF-ը իր կարիերան սկսել է կերպարվեստի փառատոնի ժամանակ, որը կազմակերպվել է Կանտոնի Connection եկեղեցում՝ Միչիգան նահանգում։

Երաժշտական կարիերա 
Ֆեյերշթեյնը հայտարարել է, որ փոքր ժամանակ ռեփը նրա համար փրկություն էր։ 2010 թվականի նոյեմբերի 29-ին Ֆեյերշթեյնը ինքնուրույն թողարկել է իր դեբյուտային ստուդիական Moments ալբոմը՝ իր իսկական անունով։ 2012 թվականին Ֆեյերշթեյնի ստեղծագործությունը գրավել է Xist Music լեյբլի ուշադրությունը։ Հայտարարվել է NF-ի համանուն մինի ալբոմի թողարկման մասին, բայց լեյբլի շուրջ ծագած վեճը Xist-ի հետ, դարձել է նրանց բաժանման պատճառը, և մինի ալբոմի թողարկումը չեղարկվել է։ Չնայած սրան, NF-ը իր Xist MOVE Vol 1 ալբոմների հավաքածուում թողարկել է «Only One» երգը Շուրի Վիլյամսի մասնակցությամբ։ 2013 թվականի նոյեմբերի 4-ին Նեյթ Ֆեյերշթեյն կեղծանունով թողարկել է «Beautiful Addiction» սինգլը։

2014 թվականին Ֆեյերշթեյնը պայմանագիր է ստորագրել Capitol CMG-ի հետ մինչև իր NF  մինի ալբոմի թողարկելը։ Billboard-ում այս նախագիծը դարձել է նրա բեկումնային թողարկումը, քանի որ ինքը զբաղեցրել է 12-րդ հորիզոնականը Christian Albums չարտում, 4-րդը՝ Top Gospel Albums-ում և 15-րդը՝ Top Rap Albums-ում ։ Այս մինի ալբոմը գնահատվել է Jesus Freak Hideout-ի և New Release Tuesday-ի կողմից՝ արժանանալով երեքուկես աստղային միավորներից երկուսին։ CCM ամսագիրը գնահատել է մինի ալբոմը և նրան շնորհել է չորս աստղ։ Իր դեբյուտային Mansion ստուդիական ալբոմը թողարկվել է 2015 թվականի մարտի 31-ին՝ Capitol CMG լեյբլում։

Նրա «Intro» երգը ներառվել է Madden NFL 06 տեսախաղի սաունդթրեքում։ NF-ի երգերը հեռարձակվել են ESPN, VH1, Showtime հեռուստաալիքներով, NBC-ի Չիկագոյի Ոստիկանները հեռուստասերիալում, Գրիմ և Կապույտի Երանգները հեռուստասերիալներում, Fox-ի Empire-ի եզրափակիչ եթերաշրջանի թրեյլերում։ Նրա «Intro» թրեքի երաժշտական տեսահոլովակի պրեմիերան տեղի է ունեցել MTV.com-ի գլխավոր էջում, ինչպես նաև տեսահոլովակը հայտնվել է MTVU-ում, AbsolutePunk-ում, 2DOPEBOYZ-ում, Raps & Hustles-ում, և The College Dropouts-ում։

Նրա երկրորդ ստուդիական՝ Therapy Session ալբոմը թղարկվել է 2016 թվականի ապրիլի 22-ին։ 2016 թվականի ապրիլի 8-ին թողարկվել է «I Just Wanna Know» սինգլը, իսկ 2016 թվականի ապրիլի 22-ին՝ «Real»-ը։ Նրա ոճը համեմատել են ռեփերների հետ, ինչպիսիք են՝ Լոջիքը և Էմինեմը։ «Warm Up»-ը թողարկվել է որպես ոչ ալբոմային սինգլ 2016 թվականի սեպտեմբերի 8-ին։

2017 թվականի հոկտեմբերի 6-ին NF-ը թողարկել է իր երրորդ ստուդիական՝ Perception ալբոմը։ Billboard 200-ի չարտում ալբոմը իր դեբյուտն ազդարարել է № 1 համարով՝ դառնալով առաջին ալբոմը ալբոմային չարտի առաջին հորիզոնականում։ Հաջորդ շաբաթ «Let You Down»-ը դարձել է նրա առաջին սինգլը Hot 100-ում՝ դեբյուտելով 87-րդ հորիզոնականում։ Perception-ի հաջողությունից հետո նա հայտարարել է, որ սկսելու է հյուրախաղերով հանգես գալ 2018 թվականի կեսերին Logic և Kyle ռեփերների հետ։

Պարգևներ և մրցանակներ 
2016թ. Therapy Session-ը արժանացել է Dove Award մրցանակին՝ տարվա լավագույն հիփ-հոփ ռեփ ալբոմ անվանակարգում։ «I Just Wanna Know» երգը արժանացել է Dove Award մրցանակին՝ որպես տարվա երգ, որը ձայնագրվել է հիփ-հոփ ռեփ ոճում։

Անձնական կյանք 
NF-ը քրիստոնյա է, բայց իրեն չի համարում քրիստոնյա ռեփեր։ Նա բաժանորդագրվել է քրիստոնեական ձայնագրման լեյբլին և նրա երաժշտությունը հայտնի է քրիստոնեական երաժշտական միջավայրում։ Չնայած սրան, նա իրեն համարում է «սովորական կատարող, որ ստեղծում է երաժշտություն բոլորի համար»։ 2018 թվականի սեպտեմբերի 1-ին Ֆեյերշթեյնը ամուսնացել է Բրիջիտ Դորեմուսի հետ։

Սկավառակագրություն

Ստուդիական ալբոմներ

Մինի ալբոմներ

Ծանոթագրություններ 

Ամերիկացի երգիչ-երգահաններ
Ամերիկացի հիփ հոփ երգիչներ
Ամերիկացի ռեփերներ
21-րդ դարի ամերիկացի ռեփերներ
21-րդ դարի ամերիկացիներ
20-րդ դարի ամերիկացիներ
Հիփ հոփ
Երաժիշտներ
Ամերիկացի հիփ հոփ երաժիշտներ
Երգիչներ
Ռեփերներ
Ամերիկացի երգիչներ
Բեմական կեղծանուններ